
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1230 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, οικισμών της χώρας μέχρι 2.000 κατοίκους 
κατηγορίες αυτών και καθορισμός όρων και περιορισμών δόμη¬ 
σης του οικισμού ΚΙΒΩΤΟΣ του Νομού Γρεβενών. 1 

Καθορισμός ορίων, όρων και περιορισμών δόμησης και κατηγοριοποί- 
ηση των οικισμών α) Γραμπιά και β) Μεκουνίδα του Ν. Εύβοιας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΠΕ 238 (1) 

Καθορισμός ορίων, όρων και περιορισμών δόμησης του οικισμού 
ΚΙΒΩΤΟΣ του Νομού Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

' Εχοντας υπόψη: 

1. Το από 3.5.85 Π.Δ. περί καθορισμού ορίων οικισμών της Χώ¬ 
ρας μέχρι 2.000 κατοίκους, κατηγορίες αυτών και καθορισμός όρων 
και περιορισμών δόμησης τούς (ΦΕΚ 181/Δ/3.5.85). 

2. Το Ν. 1032/1980 περί συστάσεως Υπουργείου Χ.Ο.Π. 

3. Το Ν. 3200/55 περί διοικητικής αποκέντρωσης (ΦΕΚ 97Α/23.4. 
55). 

4. Το Ν.Δ. 3620/56 περί τροποποίησης και συμπλήρωσης των 
διατάξεων περί διοικητικής αποκέντρωσης (ΦΕΚ 279Α/16.11.66). 

5. Το Ν.Δ. 532/70 περί συμπλήρωσης των διατάξεων περί διοικη¬ 
τικής αποκέντρωσης (ΦΕΚ 103Α/5.5.1970). 

6. Το Β.Δ. 712/70 «περί καθορισμού των διατηρουμένων υπέρ του 
Υπουργού και των Περ/κών Αρχών διανομαρχιακού επιπέδου του 
Υπουργείου Δημοσίων Έργων αρμοδιοτήτων κατά των παρ. 1 του 
άρθρου 1 του Ν.Δ. 532/70 και του ορισμού των αρμοδίων προς γνω¬ 
μοδότηση Περ/κών συμβουλίων Δημοσίων Έργων προς άσκηση των 
μεταβιβαζομένων εις διανομαρχιακά και Νομαρχιακά όργανα αρμοδιο¬ 
τήτων (ΦΕΚ 235Α/5.11.70) όπως τούτο τροποποιήθηκε με τα Β.Δ. 
677/71 (ΦΕΚ 223Α/5.11.71) και 198/72 (ΦΕΚ 41Α/18.3.72). 

7. Τις 1792/5.7.84 και 1793/5.7.84 συμβάσεις μίσθωσης έργου 
του Νομάρχη Γρεβενών με τις οποίες αναθέτει αντίστοιχα στον Αρ¬ 
χ/να Βονιώτη Κων/νο και Πολ. Μηχ. Κόκκινο Γεώργιο την εκπό¬ 
νηση της Α' φάσης του σχεδιασμού των ανοικτών πόλεων του Ν. 
Γρεβενών στα πλαίσια της Επιχείρησης Πολεοδομικής Ανασυγκρότη¬ 
σης 82- 84 σύμφωνα με το πρόγραμμα Ανοικτών πόλεων για την 
ανασυγκρότηση των χωριών κάτω από 2.000 κατοίκους και τις μελέ¬ 
τες που εκπονήθηκαν βάσει των παραπάνω συμβάσεων. 

8. Τις αναρτήσεις των σχεδίων στα κοινοτικά καταστήματα τις εν¬ 
στάσεις των κατοίκων και τις αποφάσεις των κοινοτικών συμβουλίων. 

9. Τις διατάξεις του Α.Ν. 314/68 και του άρθρου 9 του Ν.Δ. 17.7. 
1923. 

10. Την απόφαση του ΣΧΟΠ Ν. Γρεβενών που πάρθηκε στις 8.4.86 
για τον καθορισμό ειδικών όρων δόμησης ορίων των οικισμών αρτιότητα 
γηπέδων κατά περίπτωση βάσει του από 3.5.85 Π.Δ., αποφασίζουμε: 


Εγκρίνουμε τα όρια του οικισμού ΚΙΒΩΤΟΣ, όπως αυτά φαίνονται 
στο συνημμένο χάρτη 1:5000 χαρακτηρίζουμε τον οικισμό Α' ούτε 
περ/κός, παρ/κός, τουριστικόςΒ’ ενδιαφέρων Γ', στάσιμος, Δ’ συνε¬ 
κτικός, Ε' μεσαίος. 

Μέσα στα παραπάνω όρια ορίζουμε ως άρτια τα οικόπεδα με 500,00 
τ.μ. και ειδικούς όρους δόμησης τους παρακάτω, πέρα από τους γενικούς 
όρους δόμησης που ορίζει το από 3.5.85 Π. Δ/γμα (ΦΕΚ 181Δ). 

1. ΣΤΕΓΗ: Η στέγη θα είναι υποχρεωτική. 

2. ΤΟΙΧΟΔΟΜΕΣ: Όλες οι τοιχοδομές πρέπει να είναι επιχρισμέ- 
νες εκτός εάν είναι λιθοδομές ή με- επένδυση πέτρας και ξύλου. 

3. ΕΞΩΣΤΕΣ: Οι εξώστες θα είναι μεμονωμένοι και δεν θα κατα¬ 
λαμβάνουν ποτέ ολόκληρη την όψη, το δε μήκος των εξωστών δεν 
πρέπει να υπερβαίνει τα 2/3 του μήκους της πλευράς στην οποία 
βρίσκεται ο εξώστης το δε πλάτος να μην υπερβαίνει το 1,80 μ. 

4. ΠΟΡΤΕΣ- ΠΑΡΑΘΥΡΑ: Οι πόρτες και τα παράθυρα θα είναι 
ξύλινα ή μεταλλικά όχι αλουμινίου. 

5. ΣΤΗΘΑΙΑ ΚΙΓΚΛΙΔΩΜΑΤΑ ΕΞΩΣΤΩΝ ΚΑΙ ΕΞΩΤΕΡΙ¬ 
ΚΩΝ ΚΛΙΜΑΚΩΝ: Τα στηθαία και κιγκλιδώματα εξωστών και 
εξωτερικών κλιμάκων εάν δεν κατασκευάζονται συμπαγή, τότε θα 
είναι ξύλινα ή μεταλλικά, όχι αλουμινίου. 

Γρεβενά, 8 Οκτωβρίου 1986 

Η Νομάρχης 
ΣΟΦΙΑ ΧΑΡΙΤΙΔΟΥ 


ΝΟΜΑΡΧΙΑ ΓΡΕΒΕΝΩΝ 
ΚΟΙΝΟΤΗΤΑ: ΚΙΒΩΤΟΥ 
ΟΙΚΙΣΜΟΣ: ΚΙΒΩΤΟΥ 

ΕΠΕΞΗΓΗΜΑΤΙΚΗ ΕΚΘΕΣΗ ΤΟΥ ΧΑΡΤΗ Α 1-1. 

Ο οικισμός Κιβωτού είναι οικισμός μεσαίος η κύρια απασχόληση 
των κατοίκων είναι η γεωργία, κτηνοτροφία και καπνοκαλλιέργεια. 

Ο οικισμός είναι κτισμένος εκατέρωθεν του επαρχιακού δρόμου Γρεβε¬ 
νών Νεάπολης που είναι ο κύριος δρόμος συγκοινωνίας του οικισμού, 
επίσης συγκοινωνεί και με την Κοινότητα Αγίου Γεωργίου με ασφαλτό¬ 
στρωτο δρόμο. 

Όπως φαίνεται και από τον χάρτη Α 1 —1 η περιοχή που περι- 
βάλει τον οικισμό και σε απόσταση 800 μ. από το κέντρο του 
οικισμού είναι καλλιεργήσιμα χωράφια που η κλίση δεν ξεπερνά το 
10% και από απόψεω'ς εδάφους είνα κατάλληλη για δόμηση. Η 
κλίση του οικισμού κειμένεται από 0—5%. 

Τα σπίτια του οικισμού είναι μικτά παλαιά και νέα, παρουσιάζει δε 
ρυθμό ανανέωσης των παλαιών σπιτιών. 

Στο νότιο τμήμα είναι ένα δασάκι από πεύκα και δρύς. 

Το όριο της τοπικής αυτοδιοίκησης του οικισμού βρίσκεται έξω από τον 
κύκλο που ορίζεται με κέντρο το κέντρο του οικισμού με ακτίνα τα 800 μέ¬ 
τρα. 

Υπουργείο Χωροταξίας Οικισμού και Περιβάλλοντος 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 9080/ΕΠΑ 609 (2) 

Καθορισμός ορίων, όρων και περιορισμών δόμησης και κατηγοριοποί- 
ηση των οικισμών α)' Γραμπιά και β) Μεκουνίδα του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάζεις του από 24.4.85 Π.Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των οριών των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κράτους 
της ΕΙΣΤΕ. 

5. Τις υπ’ αριθ. α) 17/21.8.85, β) 21/29.9.85 αποφάσεις του 
Κοινοτικού Συμβουλίου Γραμπιάς. 

6. Το υπ’ αριθ. ΣΧΟΠ 160/28.7.86 έγγραφο ΣΧΟΠ του Νομού. 

7. Το υπ’ αριθ. 571/25.2.86 έγγραφο Δασαρχείου Αλιβερίου. 

8. Την με αριθ. πρωτ. 7197/ΕΠΑ 1058/20.8.86 εισήγηση ΤΠ 
και ΠΕ προς το ΣΧΟΠ Ν. Εύβοιας. 

9. Την υπ’ αριθ. 4η γνωμοδότηση του 34ου/86 πρακτικού του 
ΣΧΟΠ του Νομού, αποφασίζουμε: 

I. Κατατάσσουμε τους οικισμούς α) Γραμπιά και β) Μεκουνίδα, 
σύμφωνα με το άρθρο 2 του από 24.4.85 Π. Δ/τος (ΦΕΚ 
181Δ(/3.5.85) στις παρακάτω κατηγορίες. 

α) Γραμπιά: Περιαστικός, Αδιάφορος, Στάσιμος, Διάσπαρτος, και Μι¬ 
κρός οικισμός. 

β) Μεκουνίδα: Περιαστικός, Αδιάφορος, Στάσιμος, Διάσπαρτος και Μι¬ 
κρός οικισμός. 

II. Καθορίζουμε 1) τα όρια των οικισμών: α) Γραμπιά και β) 
Μεκουνίδα του Ν. Εύβοιας με στοιχεία για τους α) Γραμπιά και 
β) Μεκουνίδα: (1, 2, 3, 4, 5, 6, Ια, 2α, 3α, 4α, 5α, 6α, 7, 8, 
9, 10, 11, 12, 13, 14, 12α, 11α, 10α, 9α, 8α, 7α, 7β, 6β, 5β, 
4β, 3β, 2β, 17β, 16β, 15β, 14α, 1), όπως αυτά φαίνονται στα 
συνοδευτικά της παρούσας σχεδιαγράμματα σε κλίμ. 1:5.000, 


που έχουν θεωρηθεί από την Προϊσταμένη της ΕΠΑ του και. που 
αποτελούν αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 2) Σειρά 
ισχύος για περίπτωση ασυμφωνίας, πρώτον το σχέδιο και δεύτε¬ 
ρον το κείμενο της περιγραφής των ορίων. 

ΠΙ. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α'. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ ΦΕΚ 181/Δ/3.5.85 και για τους οικι¬ 
σμούς α) Γραμπιά και β) Μεκουνίδα αρτιότητα γηπέδου 1.000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.85 Π. Δ/τος. 

Β'. Ειδικοί όροι δόμησης 

Για τους οικισμούς: α) Γραμπιά και β) Μεκουνίδα, τους ειδικούς όρους 
δόμησης που αναγράφονται στην καρτέλλα, που συνοδεύει την παρούσα, 
κάθε φορά. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το ΤΠ & ΠΕ της Νομαρχίας ώστε να εξασφαλίζεται 
η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 (ΦΕΚ 
181Δ/3.5.85). 

Η απόφαση αυτή, με το σχεδιάγραμμα οριοθέτησης του οικισμού, 
καθώς και τις καρτέλες των ειδικών όρων δόμησης που τη συνοδεύει, 
να δημοσιευθεί στην Εφημερίδα της Κυβερνήσεως. 

Χαλκίδα, 16 Σεπτεμβρίου 1986 
Ο Νομάρχης 
ΕΤΤ. ΚΟΝΤΟΜΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Ηυνιουνεΐνυ 

